
[187A]༄༅། །ཕ་རོལ་གྱི་དམག་དཔུང་གཞོམ་པར་འདོད་ན། བདག་ཉིད་ལྷའི་རྣལ་འབྱོར་དང་ལྡན་པས་འཁྲུལ་
འཁོར་མུ་ཁྱུད་གཉིས་པ་སྔ་མ་ལྟར་རམ། རས་དམར་པོ་ལྟ་བུ་ལ་བྲིས་པའི་མཐར་ཆེ་གེ་མོའི་ཚོགས་དང། དེ་དག་གི་སྲུང་མའི་མིང་གི་མཐར་བནྡྲ་ཡ་ནན་བྱ་བ་བྲིས་ནས་ཕྱག་རྒྱའི་ཚོགས་ཀྱིས་དེའི་སྲུང་མ་དང། དམག་དཔུང་རླུང་གི་དཀྱིལ་འཁོར་གྱིས་བཀུག་ནས་བསྟིམས་ཏེ་

[187B] །ཡང་ན་ཕ་རོལ་གྱི་དམག་འོང་བ་ལ་དེ་བཞིན་གཤེགས་པའི་གཙུག་ཏོར་ནས་བྱུང་བའི་གདུགས་དཀར་མོ་ཅན་གཞན་གྱིས་མི་ཐུབ་པའི་གཟུངས་རྒྱལ་མཚན་གྱི་རྩེ་མོ་ལ་བཏགས་ཏེ་རིམ་གྲོ་དང་མཆོད་པ་བྱ་སྟེ། གྲོང་
ཁྱེར་ཐམས་ཅད་ཀྱི་སྒོའམ། གྲོང་ངམ། གྲོང་རྡལ་ལམ། ལྗོངས་སམ། དགོན་པའི་གནས་སུ་གཟུགས་སོ། །ཡང་ན་རིན་པོ་ཆེའི་བྱང་བུའམ། གྲོ་གའམ། ཤོག་བུ་ལ་གཟུངས་འདི་བྲིས་ཏེ། ལྷར་བསྐྱེད་ཅིང་སྤྱན་དྲང་བ་དང། མཆོད་པ་ཆེན་པོ་བྱས་ནས་བསྐོར་བར་བྱས་
ཚངས་པ་དང་དབང་པོ་བརྒྱ་བྱིན་ལ་སོགས་པ་ལ་གཏང་ངོ། །ཆེ་གེ་མོའི་དམག་དཔུང་ཆོམས་ཤིག་པ་ཞེས་པས་ཀྱང་བསྐུལ་ཏེ། དེ་ལྟར་གཟུངས་དུ་མར་བྲིས་ཏེ། སྤྱི་གཙུག་ཏུ་གདགས་པ་དང། གདུགས་དང་རྒྱལ་མཚན་གྱི་རྩེ་མོ་ལ་བཏགས་ཏེ། དམག་དཔུང་གི་མདུན་དུ་
བདག་ཉིད་ལྷའི་རྣལ་འབྱོར་དུ་བྱ་སྟེ། ང་རྒྱལ་དང་ལྡན་པ་ཕྱག་རྒྱའི་ཚོགས་དང། ཚངས་པ་དང་དབང་པོ་ལ་སོགས་པས་བསྐོར་ཏེ། གནས་པར་བསམས་ཤིང་ཕྱར་ཏེ་འགྲོ་བར་བྱའོ། །རྟག་ཏུ་མཆོད་ཅིང་གསོལ་བ་གདབ་པར་བྱའོ། །དེས་ནི་ཕ་རོལ་གྱི་དམག་ཚོགས་རྣམས་
ཞི་བར་འགྱུར་རོ། །དམག་དཔུང་གཞོམ་པའི་ཐབས་རྫོགས་སོ།།


