
[188A]༄༅། །སེར་བ་
སྲུང་བར་འདོད་པས། འཁྲུལ་འཁོར་སྔ་མ་ལྟར་བརྒྱད་བྱས་ཏེ། ཐ་མར་སེར་བའི་འབྱུང་པོ་མཱ་ར་ཡ་བནྡྷ་ཡ་ནན། བྱ་བ་བཀོད་ནས་བདག་ཉིད་ལྷའི་རྣལ་འབྱོར་བྱས་ནས། ཕྱག་རྒྱའི་ཚོགས་ཀྱིས་བཀུག་བཅིངས་ནས། ཁམ་ཕོར་རམ་ཐོད་པར་བཅུག་ནས། བསྲུང་བར་བྱ་བའི་
ཡུལ་གྱི་ཕྱོགས་མཚམས་བཞིར་དོང་གྲུ་གསུམ་དུ་སྔ་མ་ལྟར་མནན་ཏེ། ཚ་ཚ་བཏབས་ནས་མཆོད་རྟེན་བརྒྱད་བྱས་ཏེ། དེ་གཟུངས་འདི་བྲིས་ཏེ་མཆོད་ཅིང་བསྐོར་བ་བྱས་ནས་གཞག་པ་དང། ཡུངས་ཀར་ལ་སྔགས་འབུམ་ལ་སོགས་པ་བཟླས་ཏེ་གཞག་པ་དང། གཞན་དུ་ཡང་

[188B] གསོལ་བ་གདབ་པ་དང། སྣང་སྲིད་ཀྱི་ལྷ་འདྲེ་དང། བར་སྣང་གི་ལྷ་དང། གནོད་སྦྱིན་ཀུན་དང། ཡུལ་དེའི་ལྷ་དང་ཀླུ་ལ་སོགས་པ་ལ་མཆོད་པ་དང་གཏོར་མས་ཚིམ་པར་བྱས་ནས་གསོལ་བ་གདབ་བོ། །དེ་ནས་
གཟུངས་ལ་རྟག་ཏུ་མཆོད་ཅིང་བཟླས་པ་དང། སྐབས་སུ་མཆོད་པ་དང་གཏོར་མ་གཏང་ཞིང་སྤྲིན་ལ་སོགས་པ་བྱུང་བའི་ཚེ་བདག་ཉིད་ལྷའི་ང་རྒྱལ་བྱས་ཏེ་ཐམས་ཅད་འཇོམས་པ་བཟླས་ཤིང་ཡུངས་ཀར་དང་བཅས་པ་ནམ་མཁའ་ཐམས་ཅད་ཕྱག་རྒྱའི་ཚོགས་ཀྱིས་གང་བས་འཇོམས་
པར་བསམ་མོ། །སེར་བ་སྲུང་བའི་ཐབས་རྫོགས་སོ།།


