
[309B]   ༈   [?]།རྒྱལ་པོ་གསེར་གྱི་ལག་པའི་སྨོན་ལམ་བཞུགས་
། །དཀོན་མཆོག་གསུམ་ལ་ཕྱག་འཚལ་ལོ། །མ་འོངས་བསྐལ་པ་མཐའ་ཡས་རྣམས་སུ་ཡང། །གང་དང་གང་དུ་བདག་ནི་སྐྱེ་བ་ན། །རྨི་ལམ་དུ་ནི་འདི་འདྲའི་རྔ་མཐོང་ཞིང། །དེར་ནི་བཤགས་པ་འདི་འདྲ་ཐོས་པར་ཤོག་རྒྱལ་བསྟོད་པདྨ་འབྱུང་རྒྱལ་འདི་དྲ་བ། །
ཚེ་རབས་དེ་དག་དེར་ནི་རྙེད་གྱུར་ཅིག་སངས་རྒྱས་ཡོན་ཏན་མཐའ་ཡས་མཚུངས་མེད་དང། །གང་ཡང་བསྐལ་པ་སྟོང་དུ་རྙེད་དཀའ་བ། །དེ་དག་རྨི་ལམ་ན་ཡང་ཐོས་པར་ཤོག་ཉིན་གྱུར་ཚེ་ཡང་དེ་དག་སྟོན་གྱུར་ཅིག་སེམས་ཅན་སྡུག་བསྔལ་མཚོ་ལས་ཐར་བྱེད་ཤོག་
ཕ་རོལ་ཕྱིན་པ་དྲུག་པོ་རྫོགས་བགྱིས་ནས། །ཕྱིན་ཆད་བླ་མེད་བྱང་ཆུབ་ཐོབ་པར་ཤོག་བདག་གི་ཞིང་ནི་འགྲན་ཟླ་མེད་གྱུར་ཅིག་རྔ་ཕུལ་རྣམ་པར་སྨིན་པའི་འབྲས་བུ་དང། །རྒྱལ་བ་ཐམས་ཅད་ལ་ཡང་བསྟོད་པའི་རྒྱུས། །ཤཱཀྱ་ཐུབ་དབང་མངོན་དུ་མཐོང་བར་ཤོག་དེར་
ནི་བདག་གིས་ལུང་བསྟན་ཐོབ་གྱུར་ཅིག་གསེར་གྱི་ལག་པའི་དབང་དང་གསེར་གྱི་འོད། །བདག་གི་ཁྱེའུ་ནི་གང་ཡིན་འདི་གཉིས་དང། །དེར་ནི་བུ་ཕོ་དེ་དག་གཉི་ག་དང། །བླ་མེད་བྱང་ཆུབ་ལུང་བསྟན་ཐོབ་པར་ཤོག་སེམས་ཅན་གང་དག་གནས་མེད་རྟེན་མེད་ཅིང། །
སྐྱབས་དང་བྲལ་ནས་ཕོངས་པར་གྱུར་པ་དང། །དེ་དག་ལ་ཡང་མ་འོངས་དུས་རྣམས་ན། །སྐྱོབ་དང་དཔུང་གཉེན་སྐྱབས་དང་རྟེན་གྱུར་ཤོག་སྡུག་བསྔལ་ཀུན་འབྱུང་ཟད་པར་བྱེད་གྱུར་ཅིག་བདེ་བ་ཀུན་གྱི་འབྱུང་གནས་གྱུར་པར་ཤོག་སྔོན་མཐའ་འདས་པ་དེ་དག་ཇི་
སྲིད་པ། །མ་འོངས་བསྐལ་པར་བྱང་ཆུབ་སྤྱོད་གྱུར་ཅིག་གསེར་འོད་དམ་པ་ཡི་ནི་བཤགས་པ་ཡིས། །བདག་གི་སྡིག་པའི་རྒྱ་མཚོ་སྐེམས་པར་ཤོག་བདག་གི་ལས་ཀྱི་རྒྱ་མཚོ་ཟད་གྱུར་ཅིག་བདག་གི་ཉོན་མོངས་རྒྱ་མཚོ་ཆད་པར་ཤོག་བདག་གི་བསོད་ནམས་རྒྱ་

[310A]༄༅། །མཚོ་རྫོགས་གྱུར་ཅིག་ཡེ་ཤེས་དྲི་མེད་སྣང་བ་དམ་པ་ཡིས། །བདག་གི་ཚུལ་ཁྲིམས་རྒྱ་མཚོ་རྣམ་དག་ཤོག་ཡོན་ཏན་ཀུན་གྱི་རྒྱ་མཚོ་འགྱུར་བར་ཤོག་བྱང་ཆུབ་ཡོན་ཏན་ཡོན་ཏན་རིན་ཆེན་རྫོགས། །གསེར་འོད་དམ་པའི་བཤགས་པའི་སྟོབས་
ཀྱིས་ནི། །བདག་གི་བསོད་ནམས་རབ་ཏུ་སྣང་བར་ཤོག་བདག་གི་བྱང་ཆུབ་སྣང་བ་རྣམ་དག་གྱུར། །ཡེ་ཤེས་དྲི་མེད་སྣང་བ་དམ་པ་ཡིས། །བདག་གི་ལུས་ཀྱི་དོན་ནི་སྣང་བར་ཤོག་བསོད་ནམས་སྣང་བ་ལྷང་ངེར་བྱ་བའི་ཕྱིར། །འཇིག་རྟེན་གསུམ་ན་ཁྱད་པར་འཕགས་གྱུར་
ཅིག་བསོད་ནམས་སྟོབས་དང་རྟག་ཏུ་ལྡན་པར་ཤོག་སྡུག་བསྔལ་རྒྱ་མཚོ་ལས་ནི་སྒྲོལ་བ་དང། །བདེ་བ་ཀུན་གྱི་རྒྱ་མཚོ་འདྲ་བ་ཡིས། །མ་འོངས་བསྐལ་པར་བྱང་ཆུབ་སྤྱད་པར་བགྱི། །འཇིག་རྟེན་གསུམ་ན་སྔོན་མཐར་ཇི་སྙེད་གཤེགས། །དེ་དག་ཞིང་ནི་རྒྱལ་བ་ཐམས་
ཅད་ཀྱི༑ །ཡོན་ཏན་མཐའ་ཡས་ཁྱད་འཕགས་ཅི་འདྲ་བ། །ཡོན་ཏན་མཐའ་ཡས་རྣམས་ཀྱིས་བདག་གི་ཞིང། །མ་འོངས་དུས་ན་དེ་འདྲར་འགྱུར་བར་ཤོག་རྒྱལ་པོ་གསེར་གྱི་ལག་པའི་སྨོན་ལམ་འདི་ཡང་གསེར་འོད་དམ་པ་ལས་གསུངས་སོ།། །།


