
[053A]༄༅། །དཔལ་རྡོ་རྗེ་རྣམ་པར་འཇོམས་པ་ལ་ཕྱག་འཚལ་
ལོ༑ །ཀླུའི་གདོན་ལས་ཐར་བར་འདོད་པས་སྔོན་དུ་འཇུག་པའི་མཚན་མ་ཤེས་པར་བྱ་སྟེ། བྲམ་ཟེའི་རིགས་ལ་ཚེས་ལྔ་དང་ཉི་ཤུ་བདུན་ལ་འཇུག་སྟེ་ཞུགས་པའི་མཚན་མ་ནི། ལུས་ལྕི་ཞིང་མགོ་འཁོར་ས་ལ་འགྱེལ་བར་འགྱུར། མིག་ཧ་རེ་བལྟ་ཞིང་ཁ་དོག་དམར། དབུགས་རྒོད་
ལྕེ་འབྱིན། ཁྲོ་འདོད་འོ་མ་དང་མར་ལ་དགའ། སོ་འཐམས་པ་ལ་ནི་བདག་ཉིད་ཁྲུས་བྱས་ལ་འབྲས་ཆན་བུ་རམ་དང། མེ་ཏོག་གི་ཕྲེང་བ་མང་པོ་དང། གུ་གུལ་དཀར་པོ་དང། ཐང་ཤིང་དང། སྐུད་པ་དམར་པོ་དང་ལྡན་པའི་གཏོར་མ་བྱང་ཕྱོགས་སུ་སྦྱིན་པར་བྱའོ། །དེ་ནས་ཤྭེ་ཏ་བ་ལ་
སེང་ཕྲོམ། རྒྱ་སྤོས། ཡུངས་ཀར། ཏ་མ་ལ་དང། ཐང་ཤིང་རྣམས་བཙོས་ལ་ཆ་བསྙམས་ལ་མར་ཕུལ་བཞི་དང། བའི་གཅིན་ཕུལ་བཞི་དང་བསྲེས་ལ་ཁྲུས་ལ་སོགས་པ་སྔ་མ་ལྟར་བྱས་ན་ཀླུའི་གདོན་ལས་ཐར་བར་ངེས་སོ། །སློབ་དཔོན་ཡེ་ཤེས་རྡོ་རྗེས་མཛད་པ་རྫོགས་སོ།། །།


