
[310A]   ༈   ། །འཕགས་པ་ལག་བཟངས་ཀྱིས་ཞུས་པའི་མདོ་ལས་བྱུང་བའི་སྨོན་ལམ་བཞུགས། ༄༅། །ཆོས་དང་ལྡན་པའི་བྱ་བ་རྣམས་ཀྱི་ཕྱིར། །འཇིག་རྟེན་དག་གི་ཕྱོགས་རྣམས་ཐམས་ཅད་ཀྱི། །རྒྱལ་བ་ཀུན་དང་བྱང་ཆུབ་སེམས་དཔའ་ལས། །རང་གི་ལུས་ནི་ངེས་པར་དབུལ་བར་བགྱི།།
རྫོགས་པའི་སངས་རྒྱས་ཐོབ་པར་གྱུར་བར་དུ། །མ་འོངས་པ་ན་སྨོན་ལམ་མཐའ་ཡས་གདབ། །སྐྱེ་དང་སྐྱེ་བར་དཀོན་མཆོག་གསུམ་པོ་ལ། །གཞལ་མེད་ཁང་བཅས་བཞོན་དང་མལ་ཆ་དང། །བཟའ་དང་བཏུང་བ་རབ་ཡང་སྦྱིན་པར་ཤོག་འགྲོ་བའི་བསམ་པ་ལམ་གྱིས་
རྫོགས་བྱེད་ཅིང། །སྐྱབས་དང་ལུས་དང་ཕ་འདྲར་འགྱུར་བར་ཤོག་བཟོད་ལ་དགའ་ཞིང་ཚུལ་ཁྲིམས་གཙང་བ་དང། །འགྲོ་ལ་ཆོས་རྣམས་རབ་ཏུ་སྟོན་གྱུར་ཅིག་བྱང་ཆུབ་ཐེག་པ་མཆོག་ནི་རྙེད་པ་དང། །དཀོན་མཆོག་གསུམ་ཕྱིར་གོ་ཆ་བགོ་བར་ཤོག་ཕ་རོལ་

[310B] །སངས་རྒྱས་ཆོས་རྣམས་ཡོངས་སུ་རྫོགས་བྱེད་ཤོག་སྡིག་པ་ཀུན་དང་བྲལ་ཞིང་ལུས་ངག་དང། །ཡིད་ཀྱི་ལས་མཐའ་དགེ་བ་མཆོག་གྱུར་ཅིག་བྱང་ཆུབ་ལས་ནི་མི་ལྡོག་བདག་འགྱུར་ཞིང། །བྱང་ཆུབ་དགའ་དང་བྱང་ཆུབ་སེམས་དཔར་
གྱུར༑ །སྲིད་དང་སྲིད་པར་བྱང་ཆུབ་སེམས་དཔའ་དང། །སངས་རྒྱས་རྣམས་ཀྱི་དགེ་བ་ཀུན་ལ་སློབ། །བདག་གིས་ཆོས་རྣམས་དེ་དག་ཀུན་ལ་ཡང། །འཇིག་རྟེན་དེ་དག་རབ་ཏུ་དགོད་པར་བགྱི། །ཞེས་གསུངས་སོ།། །།


