
[030A] །ཉེ་བར་སྒྱུར་བ་ཉི་ཤུ་པའི་འགྲེལ་བ་ཞེས་བྱ་བ་བཞུགས་སོ། །

[030B] །རྒྱ་གར་སྐད་དུ། །བིཾ་ཤ་ཏྱུ་བ་སརྒྷཱ་བྲྀཏྟི་ནཱ་མ། བོད་སྐད་དུ། ཉེ་བར་སྒྱུར་བ་ཉི་ཤུ་པའི་འགྲེལ་པ་ཞེས་བྱ་བ། འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །རབ་དང་མཆོག་དང་ལྷག་པར་དང། ཡང་དག་པར་དང། རྗེས་སུ་དང། ཕུལ་དུ་དང། བྲལ་བ་དང། ངན་པ་དང་
རྣམ་པར་དང། ལེགས་པར་དང། ངེས་པར་དང། ཤིན་ཏུ་དང། སླར་དང། དག་པར་དང། བདེ་བར་དང། མཐོ་བར་དང། མངོན་པར་དང། སོ་སོར་དང་བཅས་པའི་མཚན་ཉིད་བྱའོ། །ཡོངས་སུ་དང། ཉེ་བར་དག་གིས་ཀྱང་མཚན་ཉིད་ཙམ་མོ། །ཉེ་བར་སྒྱུར་བ་ཉི་ཤུ་པ་དེ་རྣམས་ཀྱི་མདོའི་འགྲེལ་པ་མངོན་པར་
བརྗོད་པར་བྱ་སྟེ། རབ་ནི་ལས་དང་པོ་པ་དང། སྟོབས་རྒྱལ་དང། སྦྱིན་པའི་སྒྲ་དང། མངའ་བདག་སྦྱིན་དང། འབྱུང་བ་དང། སྦྱོར་བ་དང། འབྲལ་བ་དང། ཚིམ་པ་དང། གཙང་བ་དང། འདོད་པ་དང། ནུས་པ་དང། ཞི་བ་དང། མཆོད་པ་དང། མཆོག་དང། ལྟ་བ་རྣམས་སོ། །རབ་ཅེས་བྱ་བའི་སྒྲ་ནི་དོན་བཅོ་
ལྔ་པོ་དེ་རྣམས་ལ་འཇུག་གོ། །ལས་དང་པོ་པ་ལ་རབ་ཏུ་ལས་དང་པོ་པ་དང། སྟོབས་རྒྱལ་ལ་རབ་ཏུ་སྟོབས་རྒྱལ་དང། སྦྱིན་པའི་སྒྲ་ལ་རབ་ཏུ་སྦྱིན་པའི་སྒྲ་དང། མངའ་བདག་སྦྱིན་ལ་རབ་ཏུ་མངའ་བདག་སྦྱིན་དང། འབྱུང་བ་ལ་གངས་ཅན་ལས་གང་གཱ་རབ་ཏུ་འབྱུང་བར་འགྱུར་བ་དང། སྦྱོར་བ་ལ་རབ་ཏུ་སྦྱོར་བ་དང་
འབྲལ་བ་ལ་རབ་ཏུ་འབྲལ་བ་དང། ཚིམ་པ་ལ་རབ་ཏུ་ཚིམ་པ་དང། གཙང་བ་ལ་རབ་ཏུ་གཙང་བའི་ཆུ་དང། འདོད་པ་ལ་རབ་ཏུ་འདོད་པའི་རྒྱལ་པོ་དང། ནུས་པ་ལ་རབ་ཏུ་ནུས་པ་དང། ཞི་བ་ལ་རབ་ཏུ་ཞི་བ་དང། མཆོད་པ་ལ་རབ་ཏུ་མཆོད་པའི་མེ་དང། མཆོག་ལ་རབ་ཏུ་སྦོམ་པའི་ཤིང་མཆོག་དང། ལྟ་བ་ལ་རབ་
ཏུ་ལྟ་བའོ། །མཆོག་ནི་གསོད་པ་དང། བྱི་དོར་དང། གཤེགས་པ་དང། རྣམ་པར་གནོན་པ་དང། འཕེལ་བ་དང། རྒྱལ་བ་དང། གཙོ་བོ་དང། མཐུན་པ་དང། མི་མཐུན་པ་རྣམས་ལའོ། །མཆོག་ཅེས་པའི་ཉེ་བར་སྒྱུར་པ་ནི་དོན་དགུ་པོ་དེ་རྣམས་ལ་འཇུག་གོ། །གསོད་པ་ལ་མཆོག་ཏུ་གསོད་པ་དང། བྱི་དོར་ལ་
མཆོག་ཏུ་བྱིང་དོར་དང། གཤེགས་པ་ལ་མཆོག་ཏུ་གཤེགས་པ་དང། རྣམ་པར་གནོན་པ་ལ་མཆོག་ཏུ་གནོན་པ་དང། འཕེལ་བ་ལ་མཆོག་ཏུ་འཕེལ་བ་དང། རྒྱལ་བ་མཆོག་ཏུ་རྒྱལ་བ་དང། གཙོ་བོ་ལ་མཆོག་ཏུ་གཙོ་བོ་དང། མཐུན་པ་ལ་མཆོག་ཏུ་མཐུན་པ་དང། མི་མཐུན་པ་ལ་མཆོག་ཏུ་མི་

[031A]༄༅། །མཐུན་པའོ། །ལྷག་པར་ནི་ཆར་འབབ་པ་དང། འཕེན་པ་དང། འཕྲོག་པ་དང། དགྱེས་པ་དང། སྟོན་པ་དང། རྣམ་པར་འགྱུར་བ་དང། སྡིག་སྦྲུལ་དང། རྟོགས་པ་རྣམས་ལའོ། །ལྷག་པར་ཞེས་པའི་ཉེ་བར་སྒྱུར་བ་ནི་དོན་བརྒྱད་པོ་དེ་རྣམས་ལ་འཇུག་གོ། །ཆར་འབབ་པ་ལ་ལྷག་པར་
གྲོང་ཁྱེར་གནས་བཅས་ནས་ཆར་འབབ་པ་དང། འཕེན་པ་ལྷག་པར་འཕེན་པ་དང། འཕྲོག་པ་ལ་ལྷག་པར་འཕྲོག་པ་དང། དགྱེས་པ་ལ་ལྷག་པར་དགྱེས་པ་དང། སྟོན་པ་ལ་ལྷག་པར་སྟོན་པ་དང། རྣམ་པར་འགྱུར་བ་ལ་ལྷག་པར་རྣམ་པར་འགྱུར་བ་དང། སྡིག་སྦྲུལ་ལ་ལྷག་པར་སྡིག་སྦྲུལ་ལས་དང། རྟོགས་
པ་ལ་ལྷག་པར་རྟོགས་པའོ། །ཡང་དག་པར་ནི་སྦྱོར་བ་དང། རིགས་པ་དང། གསོང་པོར་སྨྲ་བ་དང། སྐྱེ་བ་དང། བདེན་པ་དང། བྱེད་པ་དང། བཀྲམ་པ་དང། བརྒྱན་པ་དང། མངོན་དུ་ཕྱོགས་པ་དང། དོར་བ་དང། གྲུབ་པ་དང། སྡང་བ་དང། འཛིན་པ་རྣམས་ལའོ། །ཡང་དག་ཅེས་པའི་ཉེ་བར་སྒྱུར་བ་ནི་དོན་བཅུ་
གསུམ་པོ་དེ་རྣམས་ལ་འཇུག་གོ། །སྦྱོར་བ་ལ་ཡང་དག་པར་སྦྱོར་བ་དང། རིགས་པ་ལ་ཡང་དག་པར་རིགས་པ་དང། གསོང་པོར་སྨྲ་བ་ལ་ཡང་དག་པར་གསོང་པོར་སྨྲ་བ་དང། སྐྱེ་བ་ལ་ཡང་དག་པར་སྐྱེ་བ་དང། བདེན་པ་ལ་ཡང་དག་པར་བདེན་པ་དང། བྱེད་པ་ལ་ཡང་དག་པར་བྱེད་པ་དང། བཀྲམ་པ་ལ་
ཡང་དག་པར་བཀྲམ་པ་དང། བརྒྱན་པ་ལ་ཡང་དག་པར་བརྒྱན་པ་དང། མངོན་དུ་ཕྱོགས་པ་ལ་ཡང་དག་པར་མངོན་དུ་ཕྱོགས་པ་དང། དོར་བ་ལ་ཡང་དག་པར་དོར་བ་དང། གྲུབ་པ་ལ་ཡང་དག་པར་གྲུབ་པ་དང། སྡང་བ་ལ་ཡང་དག་པར་སྡང་བ་དང། འཛིན་པ་ལ་ཡང་དག་པར་འཛིན་པའོ། །རྗེས་སུ་ནི་གནས་
དང། ཉེ་བ་དང། ཁ་དོག་དང། འབྲེལ་པ་དང། གནང་ནས་འགྲོ་བ་དང། མཚུངས་པ་དང། མངོན་པར་མཐོ་བ་དང། མཚོན་པ་དང། དམན་པ་རྣམས་ལའོ། །རྗེས་སུ་ཞེས་པའི་ཉེ་བར་སྒྱུར་བ་ནི་དོན་དགུ་པོ་དེ་རྣམས་ལ་འཇུག་གོ། །གནས་ལ་རྗེས་སུ་གྲོང་ཁྱེར་པཱ་ཊ་ལི་པུ་ཏྲར་གནས་དང། ཉེ་བ་ལ་རྗེས་སུ་སྤྲིན་ནི་
གང་གཱ་ལ་ཉེ་བ་དང། ཁ་དོག་ལ་རྗེས་སུ་ཁ་དོག་གདོན་པ་དང། འབྲེལ་པ་ལ་རྗེས་སུ་འབྲེལ་པ་དང། གནང་ནས་འགྲོ་བ་ལ་རྗེས་སུ་གནང་ནས་འགྲོ་བ་དང། མཚུངས་པ་ལ་རྗེས་སུ་མཚུངས་པ་དང། མངོན་པར་མཐོ་བ་ལ་རྗེས་སུ་མངོན་པར་མཐོ་བ་དང། མཚོན་པ་ལ་རྗེས་སུ་མཚོན་པ་དང། དམན་པ་ལ་རྗེས་

[031B] །ཕུལ་དུ་ནི་ཤེས་པ་དང། དམིགས་པ་དང། བྱང་བ་དང། རྙེད་པ་དང། ཁྱབ་པ་དང། དགའ་བ་དང། གྲོལ་བ་རྣམས་ལའོ། །ཕུལ་དུ་ཞེས་པའི་ཉེ་བར་སྒྱུར་བ་ནི་དོན་བདུན་པོ་དེ་རྣམས་ལ་འཇུག་གོ། །ཤེས་པ་ལ་ཕུལ་དུ་ཤེས་པ་དང། དམིགས་པ་ལ་ཕུལ་དུ་
དམིགས་པ་དང། བྱང་བ་ལ་ཕུལ་དུ་བྱང་བ་དང། རྙེད་པ་ལ་ཕུལ་དུ་རྙེད་པ་དང། ཁྱབ་པ་ལ་ཕུལ་དུ་ཁྱབ་པ་དང། དགའ་བ་ལ་ཕུལ་དུ་དགའ་བ་དང། གྲོང་བ་ལ་ཕུལ་དུ་གྲོལ་བའོ། །བྲལ་བ་ནི་སྦྱོར་བ་དང། ལུགས་དང། སྒྱུ་དང། ཏྲི་མ་དང། ངེས་པ་དང། ཕྱོགས་དང། རིམ་པ་དང། ཁྱད་པར་རྣམས་
ལའོ། །བྲལ་བ་ཞེས་པའི་སྒྲ་ནི་དོན་བརྒྱད་པོ་དེ་རྣམས་ལ་འཇུག་གོ། །སྦྱོར་བ་ལ་སྦྱོར་བྲལ་དང། ལུགས་ལ་ལུགས་བྲལ་དང། སྒྱུ་ལ་སྒྱུ་བྲལ་དང། དྲི་མ་ལ་དྲི་བྲལ་དང། ངེས་པ་ལ་ངེས་བྲལ་དང། ཕྱོགས་ལ་ཕྱོགས་བྲལ་དང། རིམ་པ་ལ་རིམ་བྲལ་དང། ཁྱད་པར་ལ་ཁྱད་པར་དང་བྲལ་བའོ། །ངན་པ་ནི་
བཟུང་བ་དང། སྟོབས་དང། ཁ་དོག་དང། འགྲོ་བ་དང། ཐོབ་པ་རྣམས་ལའོ། །ངན་པ་ཞེས་པའི་ཉེ་བར་སྒྱུར་བའི་དོན་ལྔ་པོ་དེ་རྣམས་ལ་འཇུག་གོ། །བཟུང་ལ་བཟུང་བ་ངན་པ་དང། སྟོབས་ལ་སྟོབས་ངན་པ་དང། ཁ་དོག་ལ་ཁ་དོག་ངན་པ་དང། འགྲོ་བ་ལ་ངན་འགྲོ་དང། ཐོབ་པ་ལ་ངན་པ་ཐོབ་པའོ། །རྣམ་
པར་ནི་སྣ་ཚོགས་པ་དང། སྦྱོར་བ་དང། གཏོར་བ་དང། འཇིགས་པ་དང། རིང་བ་དང། དག་པའི་སྒྲ་དང། རྩོད་པ་དང། འབྱོར་པ་དང། རྨོངས་པ་དང། འབྱེད་པ་དང། འཕགས་པ་དང། ངན་པ་དང། འཁྲུགས་པ་དང། མ་མཐོང་བ་དང། འཁྲུལ་པ་དང། ཉམས་པ་དང། གཟིགས་པ་དང། བགྲོད་
པ་རྣམས་ལའོ། །རྣམ་པར་ཞེས་པའི་ཉེ་བར་སྒྱུར་བ་ནི་དོན་བཅོ་བརྒྱད་པོ་དེ་རྣམས་ལ་འཇུག་གོ། །སྣ་ཚོགས་ལ་རྣམ་པ་སྣ་ཚོགས་དང། སྦྱོར་བ་ལ་རྣམ་པར་སྦྱོར་བ་དང། གཏོར་བ་ལ་རྣམ་པ་གཏོར་བ་དང། འཇིགས་པ་ལ་རྣམ་པར་འཇིགས་པ་དང། རིང་བ་ལ་རྣམ་པར་རིང་བ་དང། དག་པའི་སྒྲ་ལ་རྣམ་
པར་དག་པའི་སྒྲ་དང། རྩོད་པ་ལ་རྣམ་པར་རྩོད་པ་དང། འབྱོར་པ་ལ་རྣམ་པར་འབྱོར་པ་དང། རྨོངས་པ་ལ་རྣམ་པར་རྨོངས་པ་དང། འབྱེད་པ་ལ་རྣམ་པར་འབྱེད་པ་དང། འཕགས་པ་ལ་རྣམ་པར་འཕགས་པ་དང། ངན་པ་ལ་རྣམ་པར་ངན་པ་དང། འཁྲུགས་པ་ལ་རྣམ་པར་འཁྲུགས་པ་དང། མ་མཐོང་བ་ལ་རྣམ་

[032A]༄༅། །བར་མ་མཐོང་བ་དང། འཁྲུལ་པ་ལ་རྣམ་པར་འཁྲུལ་པ་དང། ཉམས་པ་ལ་རྣམ་པར་ཉམས་པ་དང། གཟིགས་པ་ལ་རྣམ་པར་གཟིགས་པ་དང། བགྲོད་པ་ལ་རྣམ་པར་བགྲོད་པའོ། །ལེགས་པར་ནི་ཐོབ་པ་དང། ཞེན་པ་དང། བཅིངས་པ་དང། གཡོ་བ་དང། གསུངས་པ་དང་
འཁྱུད་པ་དང། གྲགས་པ་དང། གཡོ་སྒྱུ་དང། འཚེ་བ་དང། རྩོམ་པ་བྱེད་པ་དང། འཕྱང་བ་དང། གནས་པ་དང། མ་བསྐལ་པ་དང། དབུགས་འབྱིན་པ་དང། མགྲོན་དུ་གཉེར་བ་དང། དགའ་བ་དང། འཆད་པ་དང། སྦྱིན་པ་དང། ཡིད་འབྱུང་བ་དང། དག་བྱེད་དང། སྟོབས་འགྱེད་དང། ཡིད་ལ་
སེམས་པ་དང། ཐུ་བ་དང། མཚར་བ་དང། རབ་ཏུ་གནས་པ་དང། གཏན་ལ་འབེབས་པ་དང། ནུས་པ་དང། བདག་གི་སྦྱིན་པ་རྣམས་ལའོ། །ལེགས་པར་ཞེས་པའི་ཉེ་བར་སྒྱུར་བ་ནི་དོན་ཉི་ཤུ་རྩ་བརྒྱད་པོ་དེ་རྣམས་ལ་འཇུག་གོ། །ཐོབ་པ་ལ་ལེགས་པར་ཐོབ་པ་དང། ཞེན་པ་ལེགས་པར་ཞེན་པ་དང། བཅིངས་
པ་ལ་ལེགས་པར་བཅིངས་པ་དང། གཡོ་བ་ལ་ལེགས་པར་གཡོ་བ་དང། གསུངས་པ་ལ་ལེགས་པར་གསུངས་པ་དང། འཁྱུད་པ་ལ་རྣམ་པར་འཁྱུད་པ་དང། གྲགས་པ་ལ་ལེགས་པར་གྲགས་པ་དང། གཡོ་སྒྱུ་བ་ལ་ལེགས་པར་གཡོ་སྒྱུ་བ་དང། འཚེ་བ་ལ་ལེགས་པར་འཚེ་བ་དང། རྩོམ་པ་བྱེད་པ་ལ་ལེགས་
པར་རྩོམ་པ་བྱེད་པ་དང། འཕྱང་བ་ལ་ལེགས་པར་འཕྱང་བ་དང། གནས་པ་ལ་ལེགས་པར་གནས་པ་དང། མ་བསྐལ་པ་ལ་ལེགས་པར་མ་བསྐལ་པ་དང། དབུགས་འབྱིན་པ་ལ་ལེགས་པར་དབུགས་འབྱིན་པ་དང། མགྲོན་དུ་གཉེར་བ་ལ་ལེགས་པར་མགྲོན་དུ་གཉེར་བ་དང། དགའ་བ་ལ་ལེགས་པར་དགའ་
པ་དང། འཆད་པ་ལ་ལེགས་པར་འཆད་པ་དང། སྦྱིན་པ་ལ་ལེགས་པར་སྦྱིན་པ་དང། ཡིད་འབྱུང་བ་ལ་ལེགས་པར་ཡིད་འབྱུང་བ་དང། དག་བྱེད་ལ་ལེགས་པར་དག་བྱེད་དང། སྟོབས་འགྱེད་ལ་ལེགས་པར་སྟོབས་འགྱེད་དང། ཡིད་ལ་སེམས་པ་ལ་ལེགས་པར་ཡིད་ལ་སེམས་པ་དང། ཐུ་བ་ལ་ལེགས་
པར་ཐུ་བ་དང། མཚར་བ་ལ་ལེགས་པར་མཚར་བ་དང། རབ་ཏུ་གནས་པ་ལ་ལེགས་པར་རབ་ཏུ་གནས་པ་དང། གཏན་ལ་འབེབས་པ་ལ་ལེགས་པར་གཏན་ལ་འབེབས་པ་དང། ནུས་པ་ལ་ལེགས་པར་ནུས་པ་དང། བདག་གི་སྦྱིན་པ་ལ་ལེགས་པར་བདག་གི་སྦྱིན་པའོ། །ངེས་པར་ནི་བཞུགས་པ་དང། སྤུངས་

[032B] བཟུང་བ་དང། ལྟུང་བ་དང། ཉམས་པ་དང། སྦྱིན་པའི་ལས་དང། ཕྲད་པ་དང། མཐོ་བ་དང། སྤྲེལ་བ་དང། མཁས་པ་དང། ཟུག་རྔུ་བསལ་བ་དང། ཉེ་བ་དང། ཐར་པ་དང། བརྟེན་པ་རྣམས་ལའོ། །ངེས་པར་ཞེས་པའི་ཉེ་བར་སྒྱུར་བ་ནི་དོན་བཅུ་བཞི་པོ་དེ་རྣམས་ལ་འཇུག་གོ། །བཞུགས་པ་ལ་
ངེས་པར་བཞུགས་པ་དང། སྤུངས་པ་ལ་ངེས་པར་སྤུངས་པ་དང། བཟུང་བ་ལ་ངེས་པར་བཟུང་བ་དང། ལྟུང་བ་ལ་ངེས་པར་ལྟུང་བ་དང། ཉམས་པ་ལ་ངེས་པར་ཉམས་པ་དང། སྦྱིན་པའི་ལས་ལ་ངེས་པར་སྦྱིན་པའི་ལས་དང། ཕྲད་པ་ལ་ངེས་པར་ཕྲད་པ་དང། མཐོ་བ་ལ་ངེས་པར་མཐོ་བ་དང། སྦྲེལ་བ་ལ་ངེས་པར་
སྦྲེལ་བ་དང། མཁས་པ་ལ་ངེས་པར་མཁས་པ་དང། ཟུག་རྔུ་བསལ་བ་ལ་ངེས་པར་ཟུག་རྔུ་བསལ་བ་དང། ཉེ་བ་ལ་ངེས་པར་དུས་ལ་ཉེ་བ་དང། ཐར་པ་ལ་ངེས་པར་ཐར་པ་དང། བརྟེན་པ་ལ་ངེས་པར་བརྟེན་པའོ། །ཤིན་ཏུ་ནི་དབང་བྱེད་པ་དང། བྱིན་གྱིས་བརླབས་པ་དང། ཀློགས་པ་དང། དབང་ཕྱུག་དང་
དྲན་པ་དང། བཀའ་སྩལ་པ་རྣམས་ལའོ། །ཤིན་ཏུ་ཞེས་པའི་ཉེ་བར་སྒྱུར་བ་ནི་དོན་དྲུག་པོ་དེ་རྣམས་ལ་འཇུག་གོ། །དབང་དུ་བྱེད་པ་ལ་ཤིན་ཏུ་ཆོ་གས་དབང་དུ་བྱེད་པ་དང། བྱིན་གྱིས་བརླབས་པ་ལ་ཤིན་ཏུ་བྱིན་གྱིས་བརླབས་པ་དང། ཀློག་པ་ལ་ཤིན་ཏུ་བརྡ་སྤྲོད་པ་ཀློག་པ་དང། དབང་ཕྱུག་ལ་ཤིན་ཏུ་དབང་ཕྱུག་དང་
དྲན་པ་ལ་ཤིན་ཏུ་མགྲོན་དྲན་པ་དང། བཀའ་སྩལ་པ་ལ་ཤིན་ཏུ་བཀའ་སྩལ་པའོ། །སླར་ནི་འབྱུང་བ་དང། འགྲུབ་པ་དང། སྙོམས་པ་དང། བསྡུས་པ་དང། སྨོད་པ་དང། ཤིས་པ་དང། གཤིག་པ་དང། བརྒྱན་པ་དང། འདྲི་བ་རྣམས་ལའོ། །སླར་ཞེས་པའི་ཉེ་བར་སྒྱུར་བ་ནི་དོན་དགུ་པོ་དེ་རྣམས་ལ་འཇུག་གོ། །འབྱུང་བ་ལ་སླར་འབྱུང་བ་
དང། འགྲུབ་པ་ལ་སླར་འགྲུབ་པ་དང། སྙོམས་པ་ལ་སླར་སྙོམས་པ་དང། བསྡུས་པ་ལ་སླར་བསྡུས་པ་དང། སྨོད་པ་ལ་སླར་སྨོད་པ་དང། ཤིས་པ་ལ་སླར་ཤིས་པ་དང། གཤིག་པ་ལ་སླར་གཤིག་པ་དང། བརྒྱན་པ་ལ་སླར་བརྒྱན་པ་དང། འདྲི་བ་ལ་སླར་འདྲི་བའོ། །དག་པ་ནི་བསམ་པ་དང། དཀའ་ཐུབ་དང་
གཤེགས་པ་དང། རིམ་པ་དང། ཆར་སྤྲིན་རྣམས་ལའོ། །དག་པ་ཞེས་པའི་ཉེ་བར་སྒྱུར་བ་ནི་དོན་ལྔ་པོ་དེ་རྣམས་ལ་འཇུག་གོ། །བསམ་པ་ལ་དག་པའི་བསམ་པ་དང། དཀའ་ཐུབ་ལ་དག་པའི་དཀའ་ཐུབ་དང། གཤེགས་པ་ལ་དག་པར་གཤེགས་པ་དང། རིམ་པ་ལ་དག་པའི་རིམ་པ་དང། ཆར་སྤྲིན་ལ་དག་པའི་

[033A]༄༅། །ཆར་སྤྲིན་ནོ། །བདེ་བར་ནི་མཆོད་པ་དང། གདུང་བ་དང། རྗེས་སུ་འདོད་པ་དང། ཚོགས་པ་དང། དཀའ་བ་སྤྱོད་པ་རྣམས་ལའོ། །བདེ་བར་ཞེས་པའི་ཉེ་བར་སྒྱུར་བ་ནི། དོན་ལྔ་པོ་དེ་རྣམས་ལ་འཇུག་གོ། །མཆོད་པ་ལ་བདེ་བར་མཆོད་པ་དང། གདུང་བ་ལ་བདེ་བར་གདུང་བ་དང་
རྗེས་སུ་འདོད་པ་ལ་བདེ་བར་རྗེས་སུ་འདོད་པ་དང། ཚོགས་པ་ལ་བདེ་བར་ཚོགས་པ་དང། དཀའ་བ་སྤྱོད་པ་ལ་བདེ་བར་དཀའ་བ་སྤྱོད་པའོ། །མཐོ་བ་ནི་སྟོབས་དང། སྦྱོར་བ་དང། རྙེད་པ་དང། སྤྱི་བོ་དང། ངག་དང། སྤྲོ་བ་དང། འཆར་བ་དང། འབངས་དང། བཅིངས་པ་དང། གཙོ་བོ་དང། འཛིན་པ་རྣམས་
ལའོ། །མཐོ་བ་ཞེས་པའི་ཉེ་བར་སྒྱུར་བ་ནི་དོན་བཅུ་གཅིག་པོ་དེ་རྣམས་ལ་འཇུག་གོ། །སྟོབས་ལ་མཐོ་བའི་སྟོབས་དང། སྦྱོར་བ་ལ་མཐོ་བའི་སྦྱོར་བ་དང། རྙེད་པ་ལ་མཐོ་བའི་རྙེད་པ་དང། སྤྱི་བོ་ལ་མཐོ་བའི་སྤྱི་བོ་དང། ངག་ལ་མཐོ་བའི་ངག་དང། སྤྲོ་བ་ལ་མཐོ་བའི་སྤྲོ་བ་དང། འཆར་བ་ལ་མཐོ་བའི་འཆར་བ་དང་
འབངས་ལ་མཐོ་བའི་འབངས་དང། བཅིངས་པ་ལ་མཐོ་བར་བཅིངས་པ་དང། གཙོ་བོ་ལ་མཐོ་བའི་གཙོ་བོ་དང། འཛིན་པ་ལ་མཐོ་བར་འཛིན་པའོ། །མངོན་པར་ནི་མཆོད་པ་དང། ཕྱོགས་པ་དང། བཅོམ་པ་དང། འདྲ་བ་དང། སྦྱོར་བ་དང། འདོད་པ་དང། དགའ་བ་དང། སྒེག་པ་དང། འཐས་པ་དང་
རྗོད་པ་དང། རྐུ་བ་དང། གཏན་ལ་འབེབས་པ་རྣམས་ལའོ། །མངོན་པར་ཞེས་པའི་ཉེ་བར་སྒྱུར་བ་ནི་དོན་བཅུ་གཉིས་པོ་དེ་རྣམས་ལ་འཇུག་གོ། །མཆོད་པ་ལ་མངོན་པར་མཆོད་པ་དང། ཕྱོགས་པ་ལ་མངོན་པར་ཕྱོགས་པ་དང། བཅོམ་པ་ལ་མངོན་པར་བཅོམ་པ་དང། འདྲ་བ་ལ་མངོན་པར་འདྲ་བ་དང། སྦྱོར་
བ་ལ་མངོན་པར་སྦྱོར་བ་དང། འདོད་པ་ལ་མངོན་པར་འདོད་པ་དང། དགའ་བ་ལ་མངོན་པར་དགའ་བ་དང། སྒེག་པ་ལ་མངོན་པར་སྒེག་པ་དང། འཐས་པ་ལ་མངོན་པར་འཐས་པ་དང། རྗོད་པ་ལ་མངོན་པར་རྗོད་པ་དང། རྐུ་བ་ལ་མངོན་པར་རྐུ་བ་དང། གཏན་ལ་འབེབས་པ་ལ་མངོན་པར་གཏན་ལ་འབེབས་པའོ། །
སོ་སོར་ནི་མཚུངས་པ་དང། ལེན་པ་དང། འཚེ་བ་དང། སྩོལ་བ་དང། ཕན་ཚུན་དང། གླང་པོ་དང། གནོན་པ་དང། ནད་དང། འགྲོ་བ་དང། འཕྲོ་བ་དང། སྒྲིབ་པ་རྣམས་ལའོ། །སོ་སོར་ཞེས་པའི་ཉེ་བར་སྒྱུར་བ་ནི་དོན་བཅུ་གཅིག་པོ་དེ་རྣམས་ལ་འཇུག་གོ། །མཚུངས་པ་ལ་སོ་སོར་མཚུངས་པ་དང། ལེན་པ་

[033B] འཚེ་བ་ལ་སོ་སོར་འཚེ་བ་དང། སྩོལ་བ་ལ་སོ་སོར་སྩོལ་བ་དང། ཕན་ཚུན་ལ་སོ་སོར་ཕན་ཚུན་དང། གླང་པོ་ལ་སོ་སོར་གླང་པོ་དང། གནོན་པ་ལ་སོ་སོར་གནོན་པ་དང། ནད་ལ་སོ་སོའི་ནད་དང། འགྲོ་བ་ལ་སོ་སོར་འགྲོ་བ་དང། འཕྲོ་བ་ལ་སོ་སོར་འཕྲོ་བ་དང། སྒྲིབ་པ་ལ་སོ་སོར་སྒྲིབ་
པའོ། །ཡོངས་སུ་ནི་སྐོར་བ་དང། ཚིག་པ་དང། སྐྱོན་རྗོད་པ་དང། གང་བ་དང། བྱེད་པ་དང། རྗེད་པ་དང། འཛག་པ་དང། མཁྱུད་པ་དང། འཆང་བ་དང། གསལ་བ་དང། སྨྲེ་སྔགས་འདོན་པ་དང། ཆག་ཆག་འདེབས་པ་རྣམས་ལའོ། །ཡོངས་སུ་ཞེས་པའི་ཉེ་བར་སྒྱུར་བ་ནི་དོན་བཅུ་གཉིས་པོ་དེ་རྣམས་
ལ་འཇུག་གོ། །སྐོར་བ་ལ་ཡོངས་སུ་སྐོར་བ་དང། ཚིག་པ་ལ་ཡོངས་སུ་ཚིག་པ་དང། སྐྱོན་རྗོད་པ་ལ་ཡོངས་སུ་སྐྱོན་རྗོད་པ་དང། གང་བ་ལ་ཡོངས་སུ་གང་བ་དང། བྱེད་པ་ལ་ཡོངས་སུ་བྱེད་པ་དང། རྗེད་པ་ལ་ཡོངས་སུ་རྗེད་པ་དང། འཛག་པ་ལ་ཡོངས་སུ་འཛག་པ་དང། མཁྱུད་པ་ལ་ཡོངས་སུ་མཁྱུད་པ་
དང། འཆང་བ་ལ་ཡོངས་སུ་འཆང་བ་དང། གསལ་བ་ལ་ཡོངས་སུ་གསལ་བ་དང། སྨྲེ་སྔགས་འདོན་པ་ལ་ཡོངས་སུ་སྨྲེ་སྔགས་འདོན་པ་དང། ཆག་ཆག་འདེབས་པ་ལ་ཡོངས་སུ་ཆག་ཆག་འདེབས་པའོ། །ཉེ་བར་ནི་བུམ་པ་དང། ནུས་པ་དང། ཁྱབ་པ་དང། སློབ་པ་དང། ཆུད་གཟོན་པ་དང། སྦྱིན་
པ་དང། སྤྱོད་པ་དང། སློང་བ་དང། རྩོམ་པ་དང། མཆོད་པ་དང། ཟིན་པ་དང། ལྷུང་བ་དང། གསོད་པ་དང། དགའ་བ་རྣམས་ལའོ། །ཉེ་བར་ཞེས་པའི་ཉེ་བར་སྒྱུར་བ་ནི་དོན་བཅུ་བཞི་པོ་དེ་རྣམས་ལ་འཇུག་གོ། །བུམ་པ་ལ་ཉེ་བར་བུམ་པ་དང། ནུས་པ་ལ་ཉེ་བར་ནུས་པ་དང། ཁྱབ་པ་ལ་ཉེ་བར་ཁྱབ་
པ་དང། སློབ་པ་ལ་ཉེ་བར་སློབ་པ་དང། ཆུད་གཟོན་པ་ལ་ཉེ་བར་ཆུད་གཟོན་པ་དང། སྦྱིན་པ་ལ་ཉེ་བར་སྦྱིན་པ་དང། སྤྱོད་པ་ལ་ཉེ་བར་སྤྱོད་པ་དང། སློང་བ་ལ་ཉེ་བར་སྤོང་བ་དང། རྩོམ་པ་ལ་ཉེ་བར་རྩོམ་པ་དང། མཆོད་པ་ལ་ཉེ་བར་མཆོད་པ་དང། ཟིན་པ་ལ་ཉེ་བར་ཟིན་པ་དང། ལྷུང་བ་ལ་ཉེ་བར་ལྷུང་བ་དང་
གསོད་པ་ལ་ཉེ་བར་གསོད་པ་དང། དགའ་བ་ལ་ཉེ་བར་དགའ་བའོ། །ཉེ་བར་སྒྱུར་བ་ཉི་ཤུ་པའི་འགྲེལ་པ་སློབ་དཔོན་ཆེན་པོ་ཙནྡྲ་གོ་མིས་མཛད་པ་རྫོགས་སོ།། །།སྒྲ་བ་ཆེན་པོ་པཎྚི་ཏ་ཛཻ་ཏ་ཀརྞྞའི་ཞལ་སྔ་ནས་ལེགས་པར་མཉན་ཏེ། ལོ་ཙཱ་བ་ཤཱཀྱའི་དགེ་སློང་ཉི་མ་རྒྱལ་མཚན་དཔལ་བཟང་པོས་དཔལ་ཐར་

[034A]༄༅། །པ་གླིང་གི་གཙུག་ལག་ཁང་དུ་ལེགས་པར་བསྒྱུར་བའོ། །སའི་སྟེང་དུ་ཉི་ཟླ་ལྟར་གྱུར་ཅིག་སྒྲ་སོགས་ཤེས་བྱའི་ཆོས་ནི་ཕལ་ཆེ་བ། །སྐྱེ་བ་གཞན་དུ་སྦྱངས་པས་འདིར་མཁས་ཀྱང། །བོད་ཡུལ་བྱིས་པའི་ནང་དུ་བདག་སྐྱེས་པས། །མཁས་པའི་མཁས་པ་ཡིན་པར་སུས་
ཤེས་ཀྱི།། །།


