
[187B]༄༅། །དངོས་གྲུབ་བསྒྲུབ་པར་འདོད་ན། གནས་ཡིད་དང་མཐུན་ཞིང་བཀྲ་ཤིས་པར་གྲོ་གའམ་རས་ལ་གཟུངས་འདི་བྲིས་ཏེ། གདུགས་ཀྱི་རྒྱལ་མཚན་གྱི་རྩེ་མོ་ལ་བཏགས་པའམ། ཡང་
ན་རིན་པོ་ཆེའི་སྒྲོམ་དུ་བཅུག་སྟེ། མཎྜལ་གྱི་དབུས་སུ་བཞག་ནས་སམ་དངོས་གྲུབ་ཀྱི་རྟེན་པ་དམར་སེར་གྱི་ཞོའམ། མར་ཁུའམ་ཡང་ན་ཆང་ངམ། ཟན་ལ་སོགས་པ་བཞག་ནས་ལྷའི་རྣལ་འབྱོར་བྱས་ཏེ་གསོལ་བ་བཏབ་ལ། ཚངས་པ་དང་དབང་པོ་ལ་སོགས་པ་ལ་གཏོར་མ་
སྦྱིན་ཏེ། ཡང་གསོལ་བ་བཏབ་ནས་དངོས་གྲུབ་གསོལ་བར་དམིགས་ཏེ་བསྒོམ་ཞིང་བཟླས་པར་བྱའོ། །དེ་ནས་ནམ་ཞིག་ན་དུ་བ་དང། དྲོ་བ་དང། འབར་བ་ཀུན་བྱུང་ནས་འཐུངས་སམ། ཟོས་ན་ཚེ་རིང་བ་དང། དབང་ཆེ་བ་དང། རིགས་རྒྱས་པ་དང། ནམ་མཁར་འགྲོ་བ་ལ་

[188A]༄༅། །སོགས་པ་འབྱུང་བར་འགྱུར་རོ། །ཡང་ན་བུ་འདོད་པ་གང་ལ་ལས་གཟུངས་འདི་བྲིས་ཏེ། གདུགས་ས་མ་རྒྱལ་མཚན་གྱི་རྩེ་མོ་ལ་བཏགས་ནས་ལྷའི་རྣལ་འབྱོར་དང་ལྡན་པས། བསྐོར་བ་དང་མཆོད་པ་བྱེད་ཅིང་ཚངས་པ་ལ་སོགས་པ་ལ་མཆོད་པ་དང་གཏོར་
མ་སྦྱིན་ཏེ། གསོལ་བ་བཏབ་ན་བུ་འདོད་པ་ངེས་བུ་རྙེད་དེ་ཚེ་དང་བསོད་ནམས་ཀྱི་སྟོབས་ཀྱང་དཔག་ཏུ་མེད་པ་ཡང་རྙེད་དོ། །དངོས་གྲུབ་བསྒྲུབ་པའི་ཐབས་རྫོགས་སོ།།


