
[054B]༄༅། །དཔལ་རྡོ་རྗེ་ཅན་ལ་ཕྱག་འཚལ་ལོ། །གཞོན་ནུའི་གདོན་བཞི་ལས་ཐར་བར་འདོད་པས། སྔོན་དུས་དང་མཚན་
ཉིད་ཤེས་པར་བྱས་ཏེ། འདི་ལ་ནམ་གྲུའི་གདོན་དང། ནམ་མཁའི་ལྡིང་གི་གདོན་དང། སྐེམ་བྱེད་དང། གཞོན་ནུ་དང་བཞི་སྟེ། གོ་རིམས་ཀྱིས་བྲམ་ཟེ་དང། རྒྱལ་རིགས་དང། རྗེའུ་རིགས་དང། དམངས་རིགས་ལ་གནོད་པར་བྱེད་དོ། །ཚེས་གཉིས་དང་བཅུ་གཅིག་དང་
ཡར་ངོའི་ཚེས་ལྔ་དང་བཅུ་པ་ལ་འཇུག་གོ། །ཞུགས་པའི་མཚན་ཉིད་ནི་མིག་གྱེན་ལ་བལྟ་ཞིང་མགོ་བོ་འཁོར། རིམས་དང་ལུད་པ་སེར་པོ་དབུགས་མི་བདེ་བ་ནི་ནམ་གྲུས་ཟིན་པའོ། །འདི་ནི་ལྷག་པར་རྒན་པ་དང། བྱིས་པ་གསོད་པར་བྱེད་པའོ། །མིག་ཐུར་ལ་ཕབ། སོ་འཆའ་
རྔམ་པ་བརྩེགས། རིམས་ཀྱིས་བཏབ་པ་ནི་ནམ་མཁའ་ལྡིང་ངོ། །ལུས་འདར་ཞིང་ཁ་དབྱལ་རྔམ་ཞིང་སེམས་རྒོད་མགོ་འཕུར་ཞིང་དུ། རིམས་དང་འགྲོ་བར་བྱེད། བྱིས་པ་ལ་བཏབ་ན་ཁ་ནས་དྲི་ང་བ་འབྱུང་བ་དང། ལུས་ལ་རྨ་དང་འབྲུམ་བུ་འབྱུང་པ་དང། ཚ་ཞིང་གདོང་མེ་དང་འདྲ་
འཁྲུ་ཞིང་སྐྱུག་པ་དང། ནུ་མ་ལ་སོས་འདེབས་པ་དང། ལན་གྲངས་མང་དུ་ངར་ཞིང་འདར། མིག་དམར་ལ་མཆུ་མུར་བ་ནི་སྐེམ་བྱེད་ཀྱིས་ཟིན་པའོ། །ལས་བྱས་པའི་ཚེ་རྐང་ལག་ཚིགས་གཞི་ན། མིག་འཁོར་ཞིང་ལྟ་བར་བྱེད། མིག་ཡ་གཅིག་བཙུམས། སྨིན་མ་གཡས་འདེགས་པ་

[055A]༄༅། །ནི་གཞོན་ནུ་སྐྱོང་བའི་མཚན་མའོ། །དེ་ལས་ཐར་པའི་ཐབས་ནི་སྔོན་དུ་གཏོར་མ་སྦྱིན་ནོ། །སྣུམ་ཁུར་དང། འབྲས་ཡོས་དང། འབྲས་ཆན་དང། ཤ་དང། ཆང་དང། ཏིལ་དང། པུ་ཤེལ་ཙེ་དང། འབྲས་ཀྱི་འོ་ཐུག་དང། འགྲོན་བུ་དང། གསེར་
དང༑ ནད་པའི་གོས་དང་བཅས་པའི་བ་ལིཾ་བ་ལང་གི་རའམ་ཤིང་སྐམ་པོའི་དྲུང་ངམ་མ་མོའི་ཁྱིམ་དུ་བ་ལིཾ་དང། སྲིད་ལ་མེ་དང་བཅས་པ་སྦྱིན་ནོ། །དེ་ནས་ནད་པ་ལ་ཁྲུས་བྱས་ལ་ཀ་ཀོ་ལ་དང། རམ་ཉེ་དང། སེང་ཕྲོམ་དང། སྐྱེར་པ། ཡུང་ང། ཀ་པི་ཏའི་ཁུ་བ། པ་ལ་ཤའི་ལོ་མ་
སྦྲང་རྩི་དང་སེང་ལྡེང་སྙིང་པོ། །ཚ་བ་གསུམ་དང། བཙོད་དང། ཤིང་མངར་རྣམས་ཆ་བསྙམས་ལ་རའི་ཆུ་དང་ལྷན་ཅིག་ཏུ་བཏགས་ལ་དེ་ནས་མར་ཕུལ་བཞི་ཆུ་ཕུལ་བཅུ་དྲུག་ཏུ་བཙོས་ལ། མེ་ཆུང་བ་ལ་བཙོས། ཁྲུས་བྱས་ལ་དེ་ལ་སྔགས་བཏབ་ལ། སྔ་མ་བཞིན་དུ་བྱས་ལ་
གཞོན་ནུའི་གདོན་རྣམས་ལས་ཐར་བར་འགྱུར་རོ། །སློབ་དཔོན་ཡེ་ཤེས་རྡོ་རྗེས་མཛད་པ་རྫོགས་སོ།།


